**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 28.05.2019, ora 08.00 –29.05.2019, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 29.05.2019, ora 7.00**

**RÂURI**

**Institutul Naţional de Hidrologie şi Gospodărire a Apelor (I.N.H.G.A.) a emis la 28.05.2019, la ora 12.45, atenţionarea hidrologică nr. 22 – COD GALBEN, valabilă în intervalul 28.05.2019, ora 14.00 - 29.05.2019, ora 16:00, vizând producerea de scurgeri importante pe versanți, torenți și pâraie, viituri rapide pe râurile mici cu posibile efecte de inundații locale și creșteri de debite și niveluri, cu posibile depășiri ale COTELOR DE ATENŢIE** pe râurile din bazinele hidrografice: Vişeu, Iza, Tur, Someş, Crasna, Barcău, Crişul Repede, Crişul Negru, Crişul Alb, Bega Veche, Bega, Timiş, Bârzava, Moraviţa, Caraş, Nera, Cerna, Jiu, Olt**. Fenomenele se pot produce cu probabilitate și intensitate mai mare ȋn intervalul 28.05.2019, ora 16:00 – 29.05.2019, ora 02:00, pe unele râuri din judeţele: Maramureş, Sălaj, Gorj şi Hunedoara.**

Această atenţionare hidrologică a fost transmisă de Centrul Operativ pentru Situaţii de Urgenţă al Ministerului Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate: Arad, Argeş, Bihor, Bistriţa-Năsăud, Caraş-Severin, Cluj, Gorj, Hunedoara, Maramureş, Satu Mare, Sălaj, Sibiu, Timiş şi Vâlcea (14 prefecturi) – COD GALBEN.*

**Debitele au fost în creştere,** ca urmare a precipitaţiilor căzute în interval şi propagării pe râurile din bazinele hidrografice: Vişeu, Iza, Tur, Lăpuş, Someşul Mare, Crasna, Bârzava, Moraviţa, Caraş, Nera, Cerna, bazinele superioare ale: Barcăului, Crişurilor, Timişului, Argeşului, Ialomiţei, bazinul superior şi mijlociu al Jiului, bazinul inferior al Oltului şi cursul inferior al Prutului.

Pe celelalte râuri debitele au fost relativ staţionare, exceptând cursul superior şi mijlociu al Prutului şi cursul inferior al Timişului, unde au fost în uşoară scădere.

Debitele se situează în jurul și peste mediile multianuale lunare, exceptând râurile din bazinele hidrografice: Bega, Bârzava, Nera, Cerna, Jiu, Vedea, Argeş, Ialomiţa, Bârlad, Bahlui, bazinul mijlociu şi inferior al Oltului şi cele din Dobrogea, unde se situează la valori cuprinse între 30 – 90% din normalele lunare.

Se situează peste **COTELE DE ATENŢIE** râurile la staţiile hidrometrice: Iza – Săcel (80)-jud.MM, Tur – Micula (270+34)-jud.SM, Crasna – Supuru de Jos (300+8)-jud.SM, Crasna – Domănești (400+62)-jud.SM, Crasna – Berveni (490+23)-jud. SM, Maria – Răţeşti (250+5)-jud.SM, Gârlişte – Gârlişte (70+18)-jud.CS, Ciclova – Vrăniuţ (150+35)-jud.CS, Prut – Fălciu (500+32)-jud. VS, Prut – Oancea (440+43)-jud. GL şi Prut – Şiviţa (360+53)-jud.GL.

 În interval s-au situat peste **COTELE DE ATENŢIE** râurile la staţiile hidrometrice: Miţa – Zalău (150+35)-jud.SJ, Crasna – Crasna (200+85)-jud.SJ, Criş Băiţa – Ştei (150+7)-jud.BH şi Sebeş – Turnu Ruieni (250+3)-jud.CS.

**Este în vigoare ATENŢIONAREA HIDROLOGICĂ nr 22 din 28.05.2019.**

În interval au fost emise **4 AVERTIZĂRI de FENOMENE IMEDIATE** şi **o ATENŢIONARE de FENOMENE IMEDIATE.**

**Debitele vor fi în creştere,** ca urmare a precipitaţiilor prognozate şi propagării pe râurile din bazinele hidrografice: Vişeu, Iza, Tur, Lăpuş, Someşul Mare, Crasna, Barcău, Crişuri, Timiş, Bârzava, Moraviţa, Caraş, Nera, Cerna, bazinele superioare şi mijlocii ale Jiului, Argeşului, Ialomiţei, bazinul inferior al Oltului şi cursul inferior al Prutului.

Pe celelalte râuri debitele vor fi relativ staţionare.

 Sunt posibile scurgeri importante pe versanți, torenți și pâraie, viituri rapide pe râurile mici cu posibile efecte de inundații locale și creșteri de debite și niveluri pe unele râuri din nord-vestul, vestul şi sud-vestul ţării, cu posibile depășiri ale **COTELOR DE ATENŢIE**, din cauza precipitaţiilor sub formă de averse, temporar accentuate, prognozate.

 Ca urmare a propagării viiturilor formate anterior, se vor mai situa peste **COTELE DE ATENȚIE** râurile Tur, Crasna şi Prut cu valori cuprinse între 10 – 60 cm.

**Se menţine în vigoare ATENŢIONAREA HIDROLOGICĂ nr 22 din 28.05.2019.**

**DUNĂRE**

**Debitul la intrarea în ţară** (secţiunea Baziaş) în intervalul 28.05.-29.05.2019 **a fost în creştere, având valoarea de 8900 m3/s**, peste media multianuală a lunii **mai (7250 m3/s).**

În aval de Porţile de Fier debitele au fost în creștere pe sectorul Gruia – Calafat, în scădere pe sectorul Bechet – Galați și staționare pe sectorul Isaccea – Tulcea.

 La stația hidrometrică (ora 18:00) Isaccea – jud. TL nivelul se menține peste FAZA I DE APĂRARE (380+11).

**Debitul la intrarea în ţară** (secţiunea Baziaş) **va fi în creştere (9100 m3/s).**

În aval de Porţile de Fier debitele vor fi în creştere pe sectorul Gruia – Calafat şi relativ staționare pe sectorul Bechet – Tulcea.

**Nivelul se va situa peste** FAZA I DE APĂRARE **la stația hidrometrică Isaccea-jud.TL**.

**Se situează în faza l de apărare următoarele sectoare de dig:**

**-** Brateş (jud. Galaţi);

- Ostrov – Peceneaga, Peceneaga-Turcoaia, 23 August-Grindu, Grindu-Canton km 30, Măcin - Igliţa – Carcaliu, Gârliciu-Dăeni, Smârdan-23 August-I şi II, Canton km 30-Ciulinet (din administrarea S.G.A. Tulcea), Măcin, Smârdan, Chilia Veche (din administrarea consiliului local), dig Şosea Măcin-Smârdan (administrare privată) - **jud. Tulcea;**

**Se situează în faza a II-a de apărare următoarele sectoare de dig:**

- Tudor Vladimirescu, R3, R4, Ciulineţ-Isaccea (din administrarea S.G.A. Tulcea), Nufăru-Victoria (din administrarea consiliului local) **- jud. Tulcea.**

**2.** **Situaţia meteorologică în intervalul 28.05.2019, ora 08.00 –29.05.2019, ora 06.00**

**A.N.M.** a emis la 28.05.19, ora 12:45, o **Informare Meteorologică vizând manifestări de instabilitate atmosferică temporar accentuată pentru cea mai mare parte a ţării şi o Atenţionare Cod Galben vizând instabilitate atmosferică accentuată, după cum urmează:**

**INFORMARE METEOROLOGICĂ**: **Temporar instabilitatea atmosferică va fi accentuată, marți (28 mai) și miercuri (29 mai) îndeosebi în regiunile vestice, sud-vestice, nordice și centrale, precum și în zonele de deal și de munte, apoi cu precădere în sudul, centrul, estul și nordul teritoriului. Se vor semnala averse ce vor avea și caracter torențial, descărcări electrice, intensificări ale vântului, vijelie și izolat grindină. În intervale scurte de timp sau prin acumulare, cantitățile de apă vor depăși 15...25 l/mp, iar pe arii restrânse 35...50 l/mp.**

 **ATENŢIONARE METEOROLOGICĂ Cod Galben:**

**- În intervalul menționat, 28.05.2019, ora 14.00 - 29.05.2019, ora 02.00, vor fi perioade cu instabilitate atmosferică accentuată în Banat, Crișana, Maramureș, Oltenia, Transilvania, nordul Munteniei, precum și nord-vestul Moldovei. Aceasta se va manifesta prin frecvente descărcări electrice, grindină, vijelii și averse torențiale. Cantitățile de apă vor depăși 25 l/mp și izolat 40...50 l/mp.**

***Notă:*** *În funcţie de evoluţia şi intensitatea fenomenelor meteorologice, Administraţia Naţională de Meteorologie va actualiza prezentul mesaj prin avertizări de vreme severă imediată.*

Aceste 2 Mesaje: **Informarea Meteorologică şi ATENŢIONAREA METEOROLOGICĂ Cod Galben,** au fost transmise de Centrul Operativ pentru Situaţii de Urgenţă al Ministerului Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către următoarele Comitetele Judeţene pentru Situaţii de Urgenţă:*

***-*** *Alba, Arad, Argeş, Bacău, Bihor, Bistriţa-Năsăud, Botoşani, Braşov, Brăila, Buzău, Caraş-Severin, Călaraşi, Cluj, Constanţa, Covasna, Dâmboviţa, Dolj, Galaţi, Giurgiu, Gorj, Harghita, Hunedoara, Ialomiţa, Iaşi, Ilfov, Maramureş, Mehedinţi, Mureş, Neamţ, Olt, Prahova, Sălaj, Satu Mare, Sibiu, Suceava, Teleorman, Timiş, Tulcea, Vaslui, Vâlcea, Vrancea Şi Municipiul Bucureşti**(Toate prefecturile - 42 de prefecturi);*

***-*** *Alba, Arad, Argeş, Bihor, Bistriţa-Năsăud, Braşov, Buzău, Caraş-Severin, Cluj, Covasna, Dâmboviţa, Dolj, Gorj, Harghita, Hunedoara, Maramureş, Mehedinţi, Mureş, Olt, Prahova, Satu Mare, Sălaj, Sibiu, Suceava, Timiş şi Vâlcea; (26 de prefecturi) –COD Galben.*

**În ţară,** în jumătatea de vest a țării temporar instabilitatea atmosferică a fost deosebit de accentuată și mai ales după-amiaza și în prima parte a nopții pe arii relativ extinse s-au semnalat averse care au avut și caracter torențial, frecvente descărcări electrice și intensificări de scurtă durată ale vântului (viteze până în jurul a 100 km/h în nord-vestul teritoriului). Din datele înregistrate până la ora 03, cantitățile de apă au depășit local 15...20 l/mp și izolat 35...40 l/mp (până la 46,7 l/mp în jud Hunedoara și până la 46 l/mp în județul Caraș-Severin). A căzut grindină, din datele colectate de la stațiile meteorologice și hidrologice, de mici, medii și mari dimensiuni, pe raza județelor: Maramureș, Satu Mare, Sălaj, Bihor, Dolj și Bistrița Năsăud, iar din surse externe în județul Mehedinți. În restul teritoriului vremea a fost predominant frumoasă, cerul variabil, cu înnorări trecătoare și doar pe suprafețe mici au fost ploi de scurtă durată și descărcări electrice, dimineața și noaptea. Vântul a suflat slab și moderat, cu intensificări ziua mai ales în Moldova și Dobrogea, unde la rafală au fost viteze cuprinse în general între 45 și 55 km/h. Temperaturile maxime s-au situat între 20 de grade la Constanța-dig și Dumbrăvița de Codru și 32 de grade la  Zimnicea. La ora 06.00, se înregistrau valori termice cuprinse între 10 grade la Petroșani și 19 grade la Gorgova și Sulina.

**OBSERVAȚII** - de ieri, de la ora 6.00, au fost în vigoare 51 de avertizări de fenomene meteorologice periculoase imediate (**4 avertizări cod roșu**, 36 avertizări cod portocaliu și 11 atenționări cod galben), după cum urmează:

- SRPV Timișoara: 11 avertizări cod portocaliu și 4 atenționări cod galben;
- SRPV Cluj: 11 avertizări cod portocaliu și 1 atenționare cod galben;
- SRPV Craiova: 9 averizări cod portocaliu;
- SRPV Sibiu: 2 avertizări cod portocaliu și 1 atenționare cod galben;
- SRPV Bacău: 3 atenționări cod galben;
-**CNPM**: **2 avertizări cod roșu pentru SRPV Cluj și 2 avertizări cod roșu pentru SRPV Craiova**, 2 avertizări cod portocaliu pentru SRPV Craiova și 1 avertizare cod portocaliu pentru SRPV Timișoara și 2 atenționări cod galben pentru Muntenia.

**La Bucureşti,** vremea a fost frumoasă și ușor mai caldă decât în mod obișnuit la această dată. Cerul a fost variabil, cu unele înnorări la începutul zilei. Vântul a suflat slab și moderat. Temperatura maximă a fost de 28 de grade la Afumați și Băneasa și 29 de grade la Filaret. La ora 06.00, se înregistrau 16 grade la toate cele trei stații meteorologice.

**3. Prognoza meteorologică în intervalul 29.05.2019, ora 08.00 –30.05.2019, ora 08.00**

**În ţară, în regiunile vestice, nordice, centrale, la deal și la munte temporar instabilitatea atmosferică va fi accentuată și se va manifesta prin înnorări accentuate, averse ce vor avea și caracter torențial, descărcări electrice, intensificări ale vântului, vijelii și grindină.** **În intervale scurte de timp sau prin acumulare cantitățile de apă vor depăși 15...20 l/mp, iar izolat 35...40 l/mp.** În restul teritoriului vremea va fi în general frumoasă, iar manifestări specifice instabilității atmosferice vor fi pe arii restrânse, după-amiaza și noaptea. Temperatura aerului va avea valori peste cele normale perioadei îndeosebi în regiunile sudice și sud-estice, astfel încât maximele se vor încadra între 21 și 31 de grade, iar cele minime, în general, între 8 și 18 grade.

**La Bucureşti,** vremea va fi caldă. Cerul va fi variabil, cu unele înnorări seara, când vor fi condiții pentru averse, descărcări electrice și intensificări de scurtă durată ale vântului. Temperatura maximă va fi de 29...30 de grade, iar cea minimă de 14...16 grade.

**4. Buletin nivometeorologic valabil pentru masivele Bucegi şi Făgăraş, masivele Țarcu – Godeanu, masivul Parâng - Șureanu, Munții Vlădeasa – Muntele Mare şi pentru Grupa Nordică a Carpaților Orientali (zona Munțiilor Călimani – Bistriței - Ceahlău),**

**emis pentru perioada 27 mai 2019, ora 21.00 – 30 mai 2019, ora 21.00, PENTRU ALTITUDINI MAI MARI DE 1800 m.**

**TABEL RISCURI DE AVALANŞE PENTRU ALTITUDINI MAI MARI DE 1800 m**

**Buletin**

|  |  |
| --- | --- |
| ***Masive:*** | ***PESTE 1800 m*** |
| **FĂGĂRAŞ şi BUCEGI** | **Strat redus ca arie** |
| **PARÂNG - Șureanu ȚARCU – GODEANU şi Grupa Nordică a Carpaților Orientali****(zona Munților Rodnei) şi Grupa Centrală a Carpaților Orientali (zona Munțiilor Călimani – Bistriței - Ceahlău)** | **Fără risc de avalanşă** |

**Evoluția vremii în ultimele 3 zile:**

Vremea a fost relativ caldă. Cerul a fost temporar noros și pe arii relativ extinse au căzut ploi, care au avut și caracter de aversă, însoțite izolat și de descărcări electrice. Pe arii restrânse, cantitățile de apă au fost însemnate. Vântul a suflat slab și moderat, cu intensificări temporare ce au depășit 60 km/h pe creste. S-a semnalat ceață. Stratul de zăpadă a continuat să scadă în toată zona înaltă, iar la altitudini mai mici de 1800 m este topit în întregime.

**Grosimea stratului de zăpadă în 23.05.2019, ora 15.00:**

Carpații Meridionali: 115 cm Bâlea-Lac, 76 cm Vf. Omu

Carpații Orientali: Vf. Ceahlău Toaca 1 cm

**EVOLUŢIA VREMII ÎN INTERVALUL: 27.05.2019, ora 21.00 – 30.05.2019, ora 21.00:**

Vremea va fi, în general, instabilă. Cerul va prezenta înnorări temporar accentuate. Pe arii relativ extinse se vor semnala averse de ploaie ce vor avea și caracter torențial, însoțite de descărcări electrice și izolat de grindină. Cantitățile de apă vor depăși local 20-25 l/mp și izolat sau cumulat în întreg intervalul 40-50 l/mp. Vântul va sufla slab și moderat, din sector predominant sudic, cu intensificări temporare ce vor atinge și depăși 60 km/h pe creste. Trecător se va semnala ceață.

**Temperaturi prognozate:**

Peste 1800 m: temperaturi minime: 3 la 8 gr.C; temperaturi maxime: 9 la 14 gr.C

Sub 1800 m: temperaturi minime: 9 la 11 gr.C; temperaturi maxime: 13 la 19 gr.C

 **STABILITATEA şi EVOLUŢIA STRATULUI de ZĂPADĂ:**

 **a). în masivul Făgăraș şi Bucegi:**

**La altitudini mai mari de 1800 m**

Stratul de zăpadă a continuat să scadă și este redus ca arie, fiind prezent mai ales în zonele umbrite unde au fost fost troiene și unde, pe arii restrânse mi depășește 1 metru grosime. Zăpada este umezită în întregime. Ploile, local însemnate cantitativ și vântul din sector sudic, vor accelera topirea zăpezilor, apa rezultată pătrunzând în strat și umezindu-l suplimentar. Pe unele pante se mai pot semnala curgeri și avalanşe de topire ce pot antrena în cazuri izolate și straturi din profunzime.

 **b). în masivul Parâng – Șureanu, în masivele Țarcu – Godeanu, în Grupa Nordică a Carpaților Orientali (zona Munților Rodnei) şi în Grupa Centrală a Carpaților Orientali (zona Munțiilor Călimani – Bistriței - Ceahlău):**

**La altitudini mai mari de 1800 m:**

În aceste masive nu mai este periocol de avalanșe. Stratul de zăpadă este prezent doar în zonele umbrite și cu troiene mai vechi, și are dimensiuni în general de ordinul centimetrilor, exceptând depozitelele mai consistente de zăpadă de pe anumite văi.

 ***II. CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

**GNM CJ Covasna şi ABA Olt** informează despre **o poluare accidentală, la 28.05.19, ora 10.00, pe pârâul Sâmbrezii, cu ape uzate menajere în Mun. Sfântu Gheorghe, cauzând o mortalitate piscicolă**, 10 peşti morţi. S-a oprit deversarea la ora 11.00.

**2.3. Pe Marea Neagră**

Nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate la 27.05.2019, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 27.05.2019 - 28.05.2019 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**Notă:** Dispeceratul Hateg-Hidroelectrica, de la SUCURSALA HIDROCENTRALE PORȚILE de FIER– Uzina Hidroelectrică Tg-Jiu, la 28.05.2019, a anuntat că incepand cu ora 17.00, a inceput deversarea la barajul Vija, datorita unei defectiuni la hidrogenerator. Debitul deversat a fost initial de 0,2 mc/s. lucrarile s-au finalizat in jurul orei 24.00, iar debitul mediu deversat in intervalul orar 17:00 - 24:00 a fost de cca. 6 mc/s.

**DIRECȚIA DE COMUNICARE ȘI RESURSE UMANE**